*Obvezne Bilješke uz Bilancu*

*sa stanjem na dan 31.12.2021. godine*

Naziv proračuna: Općina Viškovo

OIB: 28350474809

RKP broj: 31171

Adresa: Vozišće 3, 51216 VIŠKOVO

**Uvodna bilješka**

Temeljem članka 14. Pravilnika o financijskom izvještavanju u proračunskom računovodstvu (NN broj 3/15., 93/15., 135/15., 2/17., 28/17., 112/18., 126/19., 145/20. i 32/21.) dan je u nastavku pregled sudskih sporova u tijeku, dok pregled ugovornih odnosa koji uz ispunjenje određenih uvjeta mogu postati obveza ili imovina Općine Viškovo (dana kreditna pisma, hipoteke i slično), nije iskazan u ovim bilješkama, s obzirom da prema postojećim podacima, na dan 31. prosinca 2021. godine nije utvrđeno postojanje takvih ugovornih odnosa. Također, ovim bilješkama obuhvaćeno je i obrazloženje po stavkama imovine, obveza i vlastitih izvora koje su iskazane u bilanci sa stanjem na dan 31. prosinca 2021. godine.

**Bilješka broj 1.**

Procijenjena vrijednost potencijalnih sudskih sporova u tijeku na dan 31. 12. 2021. godine iznosi 12.281.555,27 kn i sastoji se od 6 sudskih sporova za koje nije moguće procijeniti vrijeme njihovog okončanja, odnosno vrijeme priljeva ili odljeva sredstava.



Proračunski korisnici nisu imali iskazane podatke o ugovornim odnosima koji uz ispunjenje određenih uvjeta mogu postati obveza ili imovina, kao ni podatke o procijenjenoj vrijednosti potencijalnih sudskih sporova.

**Bilješka broj 2.**

**Ukupna konsolidirana knjigovodstvena vrijednost imovine (AOP 001)** Općine Viškovo sa stanjem na dan 31. prosinca 2021. godine iznosi **391.767.007 kn** ili 2,5% manjeu usporedbi sa stanjem na dan 1. siječnja 2021. godine, a obuhvaća **nefinancijsku imovinu (AOP 002)** knjižne vrijednosti **361.628.072 kn** ili 1,9% manje u usporedbi sa stanjem 1. siječnja 2021. godine i **financijsku imovinu (AOP 063)** u iznosu od **30.138.935kn** ili 9,8%manje odstanja na početku godine**.**

**Bilješka broj 3.**

**Nefinancijska imovina (AOP 002)** iznosi 361.628.072 kni odnosi se na sljedeće:

* **Neproizvedenu dugotrajnu imovinu (AOP 003)** u iznosu od 189.549.668 kuna što predstavlja smanjenje od 0,2% vrijednosti ove imovine na početku godine. Do smanjenja je došlo zbog ustupanja zemljišta Osnovnoj školi Sv. Matej prema Ugovoru o prijenosu vlasništva između Općine Viškovo i OŠ Sveti Matej Viškovo od 22. ožujka 2021.
* **Proizvedenu dugotrajnu imovinu (AOP 007)** koja iznosi 141.030.913 kn što predstavlja 4,3% manje u odnosu na početno stanje, a rezultat je smanjenja vrijednosti imovine po osnovi obračuna ispravka vrijednosti za tekuću godinu i povećanja vrijednosti imovine po osnovi izvršenih ulaganja u tijeku godine. Veća odstupanja prisutna su na:
* poslovnim objektima (AOP 010) koji iznose 83.361.421 kn i smanjeni su za 15,8% zbog Ugovoru o prijenosu vlasništva nad školskim objektima između Općine Viškovo i OŠ Sveti Matej Viškovo od 22. ožujka 2021. Navedenim ugovorom OŠ Sv. Matej prenijela je u korist Općine Viškovo vlasništvo nad objektom stare škole u Marčeljima, a Općina Viškovo prenijela je korist OŠ Sv. Matej vlasništvo nad školskim objektima u kojima škola obavlja odgojno-obrazovnu djelatnost. U protekloj godini završena je izgradnja i objekt Područnog vrtića Marčelji prenesen u uporabu
* ceste, željeznice i ostali prometni objekti (AOP 011) iznose 66.559.906 kn i povećani su za 5,1% zbog izgradnje parkirališta kod NK Halubjan i dodatnih ulaganja izvršenih na postojećim cestama
* ostali građevinski objekti (AOP 012) iznose 54.962.945 kn i povećani su za 2,7% zbog izgradnje i prijenosa u upotrebu novog Dječjeg igrališta Vrtače i Srokov Kal te SRC Marinići,
* uredskoj opremi (AOP 015) koja iznosi 4.382.124 kn i za 9,1% je povećana u odnosu na početno stanje zbog nabavke računalne i druge uredske opreme za redovne potrebe Općine, za opremanje Područnog vrtića Marčelji, punkta za mlade u Saršonima, za opremanje senzorne sobe u okviru provođenja EU projekta „Za sretnije djetinjstvo“ i druga manja ulaganja
* komunikacijska oprema (AOP 016) iznosi 138.789 kn i za 0,5% smanjena je vrijednost iste u odnosu na prethodnu godinu
* instrumenti, uređaji i strojevi (AOP 019) iznose 16.836 kn, sportska i glazbena oprema (AOP 020) iznosi 135.152 kn, a ista je povećana za 36,4% zbog nabavke opreme u okviru provođenja EU projekta „Za sretnije djetinjstvo“
* oprema za održavanje i zaštitu (AOP 017) iznosi 1.442.962 kn i veća je za 33,3% zbog nabavke dizalice topline za objekt Zdravstvene stanice te opreme za video nadzor i vatrogasnu zaštitu za Područni vrtić Marčelji
* medicinska i laboratorijska oprema (AOP 018) iznosi 560.150 kn i povećana je za 111,3% zbog nabavke opreme za pedijatrijsku ambulantu i za senzornu sobu u okviru provođenja EU projekta „Za sretnije djetinjstvo“
* uređaji, strojevi i oprema za ostale namjene (AOP 021) iznose 10.779.890 kn i veći su za 21,1% zbog prijenosa u vlasništvo Općine spremnika za odvojeno prikupljanje otpada, kao i nabavke komunalne opreme za dječja igrališta
* prijevozna sredstva u cestovnom prometu (AOP 025) iznose 674.510 kn i povećana su za 70,1% zbog nabavke električnog službenog automobila koji je sufinanciran sredstvima Fonda za zaštitu okoliša i zbog nabavke automobila za potrebe Dječjeg vrtića Viškovo
* nematerijalna proizvedena imovina (AOP 040) iznosi 163.973 kn i veća je za 83,3% u odnosu na vrijednost početkom godine zbog dovršetka izrade prostorno-planske dokumentacije
* u ukupnoj vrijednosti proizvedene dugotrajne imovine na knjižnu vrijednost imovine Dječjeg vrtića Viškovo odnosi se 478.918 kn, u okviru koje su postrojenja i oprema iskazani u iznosu od 359.451 kn, prijevozna sredstva iznose 119.467 kn, a nematerijalna proizvedena imovina koja se odnosi na računalne programe nema knjižne vrijednosti. Na knjižnu vrijednost imovine JU Knjižnica i čitaonica Halubajska zora odnosi se iznos od 5.220.504 kn u okviru kojeg knjižna vrijednost postrojenja i opreme iznosi 50.499 kn, knjiga 5.170.005 kn, a nematerijalna proizvedena imovina koja se odnosi na računalne programe nema knjižne vrijednosti. Ostali proračunski korisnici nemaju svoju dugotrajnu imovinu.
* **Sitni inventar u upotrebi (AOP 049)**, vrijednost kojega iznosi 893.238 kn, povećan je za 5,5% za izvršenu nabavu tijekom izvještajne godine. U istom iznosu iskazan je i ispravak vrijednosti sitnog inventara s obzirom da se isti otpisuje jednokratno. U tome, na nabavnu, odnosno otpisanu vrijednost sitnog inventara Dječjeg vrtića Viškovo odnosi se 560.726 kn, a JU Knjižnice i čitaonice Halubajska zora odnosi se iznos od 66.537 kn. Ostali proračunski korisnici nemaju evidentirane vrijednosti sitnog inventara.

**Dugotrajna nefinancijska imovina u pripremi (AOP 051)** iznosi 31.047.491 kn i smanjena je za 0,9% u odnosu na stanje 1. siječnja. Veća odstupanja odnose se na:

* građevinske objekte u pripremi (AOP 052) koji iznose 14.531.164 kn ili 3,3% više nego na početku godine, a do povećanja je došlo zbog izgradnje Kuće halubajskega zvončara rekonstrukcije ceste Mladenići-Ronjgi, izgradnje igrališta uz novu školu na Marinićima i drugih javnih površina i sličnih manjih ulaganja koja nisu dovršena do kraja izvještajne godine
* ostalu nematerijalnu proizvedenu imovinu u pripremi (AOP 056) koja iznosi 16.480.209 kn i koja je za 4,2% manja u odnosu na stanje 01. siječnja 2021. godine, a smanjenje se odnosi na ulaganja izvršena za pripremu projektne i prostorno planske dokumentacije za gradnju objekata ili prostorne planove koji su tijekom izvještajne godine preneseni u uporabu.

**Bilješka broj 4.**

**Financijsku imovinu (AOP 063)** koja iznosi 30.138.935 kn,čine:

* **Novac u banci i blagajni (AOP 064)** u iznosu od 946.196 kn što je znatno smanjenje od stanja na početku godine, a rezultat je ostvarenog priljeva i izvršenog odljeva novčanih sredstava tijekom godine. U ovim sredstvima, sadržana su novčana sredstva proračunskog korisnika Dječjeg vrtića Viškovo u iznosu od 65.673 kn, dok drugi proračunski korisnici nemaju iskazanih novčanih sredstava na računu ili u blagajni na dan 31. prosinca 2021. godine
* **Depoziti, jamčevni polozi i potraživanja od zaposlenih te za više plaćene poreze i ostalo (AOP 073)** iznose 753.238 kn što predstavlja povećanje od 21,1% u odnosu na početak godine najvećim dijelom zbog ostalih potraživanja (AOP 081) i odnose se većinom na potraživanja od proračunskih korisnika za nerefundirana bolovanja od HZZO-a i druga potraživanja iz poslovnih odnosa. Depoziti u tuzemnim institucijama odnose se na depozite u banci za davanje poduzetničkih kredita u iznosu od 251.054 kn te ostale depozite u iznosu od 333.101 kn.
* **Potraživanja za dane zajmove (AOP 082)** iznose 495.397 kuna što je 67,6% manje u odnosu na početno stanje, a odnosi se na neutrošena razvojna sredstva koja KD Čistoća naplaćuje u okviru cijene komunalnih usluga na području općine i koja namjenski troši za potrebe razvoja svoje komunalne djelatnosti. Naplaćena razvojna sredstva i njihov utrošak evidentiraju se u skladu sa Zakonom o komunalnom gospodarstvu kao prihod, odnosno rashod jedinice lokalne samouprave na čijem se području isporučuje komunalna usluga, dok se neutrošeni iznos razvojnih sredstava evidentira kao potraživanje za dani zajam i prenosi u sljedeće izvještajno razdoblje.
* **Dionice i udjeli u glavnici (AOP 129)** iznose ukupno 24.079.800 kuna, a povećani su za 19,5% zbog povećanja udjela u glavnici KD Vodovod i kanalizacija. Udjeli se odnose na sljedeće:
* Udio u glavnici KD-a “Vodovod i kanalizacija” u iznosu od 19.141.800 kn;
* Udio u glavnici KD-a “Čistoća” u iznosu od 573.500 kn;
* Udio u glavnici KD-a “Autotrolej” u iznosu od 299.700 kn;
* Udio u glavnici Centra za brdsko-planinsku poljoprivredu u iznosu 4.000 kn;
* Udio u glavnici TD-a Ekoplus d.o.o. u iznosu od 3.910.800 kn;
* Udio u glavnici KD-a Viškovo u iznosu od 150.000 kn.
* **Potraživanja za prihode poslovanja (AOP 141)** smanjena su za 40,8% u odnosu na početno stanje i iznose 1.796.380 kn. Do smanjenja je došlo zbog primjene čl. 37a. Pravilnika o proračunskom računovodstvu i računskom planu prema kojem se na kraju godine provodi ispravak vrijednosti potraživanja uzimajući u obzir kašnjenje u naplati (AOP 158 – 4.338.132 kn). Ne uzimajući u obzir ispravak vrijednosti, potraživanja su 39,1% manja od početnog stanja. Potraživanja za poreze (AOP 142) iznose 2.543.053 kn i smanjena su za 43,4%, a najvećim dijelom se smanjenje odnosi na stanje potraživanja za porez na promet nekretnina evidentirano na kraju izvještajne godine temeljem izvještaja Porezne uprave koja sukladno propisima vodi razrez, naplatu i evidenciju istog. Prihodi od imovine (AOP 153) iznose 85.633 kuna, a odnose se na potraživanja za zatezne kamate, koncesije, zakup poslovnih prostora, zemljišta i opreme, za grobne naknade te kamate za dane zajmove po osnovi obročne otplate komunalnog doprinosa, a smanjena su ukupno za 66,4% u odnosu na početak godine. Potraživanja za upravne i administrativne pristojbe, pristojbe po posebnim propisima i naknade (AOP 154) iznose 3.505.826 kn i smanjena su 34,2%, a najvećim dijelom se odnose na komunalne doprinose i naknade. Ukupno su smanjena potraživanja u skladu s dinamikom dospijeća potraživanja i provedenim postupcima naplate dospjelih potraživanja, ali i zbog donošenja odluke o otpisu zastarjelih i nenaplativih potraživanja tijekom godine od čega se najveći dio odnosi na otpis zastarjelih nenaplaćenih potraživanja za porez na tvrtku koji je ukinut 2017. godine
* u okviru ovih potraživanja konsolidirana su potraživanja Dječjeg vrtića Viškovo u iznosu od 221.622 kn koja se najvećim dijelom odnose na potraživanja za sufinanciranje usluge smještaja djece u vrtiću. Ostali proračunski korisnici nisu iskazali potraživanja za prihode poslovanja.
* **Potraživanja od prodaje nefinancijske imovine (AOP 159)** iznose 21.418 kuna, a odnose se na potraživanja od prodaje stambenih objekata u skladu s dinamikom otplate stanova na kojima je ostvareno stambeno pravo.
* **Rashodi budućih razdoblja i nedospjela naplata prihoda (AOP 165)** iznose 2.046.506 kn, a odnose se na kontinuirane rashode budućih razdoblja (AOP 168), odnosno na obveze evidentirane u 2021. godini za rashode koji terete sljedeću proračunsku godinu. Od ukupno iskazanog iznosa kontinuiranih rashoda budućih razdoblja na rashode JU Knjižnice i čitaonice „Halubajska zora“ odnosi se 37.005 kn, a na rashode Dječjeg vrtića Viškovo 520.629 kn.

**Bilješka broj 5.**

**Obveze i vlastiti izvori (AOP 169)** na dan 31.12.2021. godine iznose 391.767.008kn i manji su za 2,5% u odnosu na početno stanje. Odnose se na obveze (AOP 170) u iznosu 25.178.235 kn i vlastite izvore (AOP 231) u iznosu od 366.588.773 kn. U ukupnoj konsolidiranoj vrijednosti obveza i vlastitih izvora na Dječji vrtić Viškovo odnosi se 1.340.661 kn, a na JU Knjižnica i čitaonica „Halubajska zora“ 5.264.251 kn ili ukupno 6.604.912 kn, što je udio od 1,7%. Ostali proračunski korisnici nemaju evidentirane obveze, niti vlastite izvore na dan 31. prosinca 2021. godine.

**Bilješka broj 6.**

**Obveze (AOP 170)** iznose ukupno 25.178.235 kn, od čega se na obveze proračunskih korisnika odnosi 702.299 kn ili 2,8% udjela, a sastoje se od:

* **obveza za rashode poslovanja (AOP 171)** u iznosu od 5.330.480 kn, a čine ih **obveze za zaposlene (AOP 172)** u iznosu od 1.063.324 kn i **obveze za materijalne rashode (AOP 173)** koje iznose ukupno 1.774.600 kn što predstavlja smanjenje od 8,7% u odnosu na početno stanje. U stanju ovih obveza na obveze Dječjeg vrtića Viškovo odnosi se 658.552 kn, a na obveze JU Knjižnice i čitaonice „Halubajska zora“ 43.747 kn, što je ukupno 702.299 kn ili 13,2% udjela, dok ostali proračunski korisnici nemaju evidentirane obveze na dan 31. prosinca 2021. godine
* **obveza za financijske rashode (AOP 174)** koje su u cijelosti obveze proračuna, iznose 11.234 kn i manji su za 82,4%
* **obveza za subvencije (AOP 178)** koje su u cijelosti obveze proračuna, iznose 605.547 kn i i znatno su veće zbog subvencije KD Autotrolej za pokriće gubitka iz 2018. godine
* **obveza za naknade građanima i kućanstvima (AOP 180)** koje iznose 1.284.559 kn, a što predstavlja povećanje od 0,9% u odnosu na početno stanje, najvećim dijelom se odnose na obveze za sufinanciranje smještaja djece u vrtićima, produženog boravka i prehrane za učenike osnovnih škola i u cijelosti su obveze proračuna
* **ostalih tekućih obveza (AOP 182)** koje iznose 591.216 kn i manje su za 48,3%. Odnose se na obveze po osnovi poreza na dodanu vrijednost po obračunu na dan 31. prosinca 2021. godine koje dospijevaju u 2022. godini te na obveze po osnovi jamčevina i naplaćenih tuđih prihoda (naknada za uređenje voda) dok se na obveze proračunskih korisnika odnosi ukupno 82.992 kn ili 14% udjela
* **obveze za nabavu nefinancijske imovine (AOP 183)** iznose 3.142.395 kn, što predstavlja smanjenje od 29% u usporedbi s iznosom na početku godine, a u skladu su s dinamikom dospijeća istih
* **obveze za kredite i zajmove (AOP 200)** iznose 16.705.360 kn ili 0,9% više od početnog stanja i u skladu su s dinamikom oplate i rokovima dospijeća kredita.

Općenito, do odstupanja stanja obveza na dan 31. prosinca u odnosu na stanje 1. siječnja 2021. godine došlo je zbog različite dinamike terećenja i iznosa preuzetih obveza te rokova njihovog dospijeća tijekom pojedine izvještajne godine.

**Bilješka broj 7.**

**Vlastiti izvori (AOP 231)** iznose **366.588.773 kn** ili 2,5% manje nego na početku godine, a rezultat su povećanja izvora za vrijednost nabavljene imovine tijekom godine i smanjenja izvora po osnovi izvršenog ispravka vrijednosti imovine te otpisa, prijenosa vlasništva i otuđenja, odnosno prodaje imovine tijekom godine.

U ukupnim konsolidiranim vlastitim izvorima na izvore Dječjeg vrtića Viškovo odnosi se iznos od 682.109 kn, a na izvore JU Knjižnica i čitaonica „Halubajska zora“ iznos od 5.220.504 kn ili ukupno 5.902.613 kn, što je 1,6% udjela. Ostali proračunski korisnici nemaju evidentirane vlastite izvore na dan 31. prosinca 2021. godine.

**Bilješka broj 8.**

Ukupni rezultat, kao razlika iskazanog **viška/manjka prihoda** na dan 31. prosinca 2021. godine, koji uključuje i preneseni rezultat iz proteklih godina, iznosi 5.736.202 kn manjka prihoda i primitaka za pokriće u sljedećem razdoblju (AOP 240 – AOP 244) i u cijelosti se odnosi na rezultat proračuna.

KLASA: 400-08/21-01/1

URBROJ: 2170-35-05/03-22-19

Datum: 22. veljače 2021. godine

Osoba za kontakt: Vesna Mrša

Telefon za kontakt: 051/503-784

Odgovorna osoba:

Općinska načelnica: M.P.

Sanja Udović, dipl. oec.